Up-39/02
Natisni
Opravilna št.:
Up-39/02
Datum odločitve:
4. 2. 2003
ECLI:
ECLI:SI:USRS:2003:Up.39.02
Akt:
Ustavna pritožba A. A. in B. B. zoper sklep Višjega sodišča v Ljubljani št. I Cp 1790/2001 z dne 12. 12. 2001
Izrek:
Ustavna pritožba A. A. in B. B. zoper sklep Višjega sodišča v Ljubljani št. I Cp 1790/2001 z dne 12. 12. 2001 se zavrže.
Evidenčni stavek:
V obravnavani zadevi niso izčrpana niti redna pravna sredstva.
Ustavna pritožba zoper izpodbijani sklep zato ni dovoljena in jo je treba zavreči.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
24. 1. 2002
Vrsta odločitve:
sklep
Vrsta rešitve:
zavrženje
Dokument:
US22113
Up-39/02-5
20. 2. 2003
SKLEP
Ustavno sodišče je v postopku za preizkus ustavne pritožbe A. A. in B. B. iz Ž. na seji senata dne 4. februarja 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. in B. B. zoper sklep Višjega sodišča v Ljubljani št. I Cp 1790/2001 z dne 12. 12. 2001 se zavrže.
Obrazložitev
1. V pravdi zaradi plačila odškodnine, v kateri sta pritožnika nastopala kot tožnika, je Višje sodišče z izpodbijanim sklepom ugodilo pritožbi tožene stranke, razveljavilo za tožnika ugodno sodbo sodišča prve stopnje in vrnilo zadevo v novo sojenje.
Pritožnika v ustavni pritožbi izpodbijata sklep Višjega sodišča in menita, da so bili z njim kršeni 2. in 14. člen, četrti odstavek 15. člena, 23., 25., 33., 34., 35., 49., 125. člen, drugi odstavek 157. člena in 160. člen Ustave ter 1. in 6. člen Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 - EKČP).
2. V skladu z določbo prvega odstavka 51. člena Zakona o Ustavnem sodišču (v nadaljevanju ZUstS) je ustavno pritožbo dopustno vložiti šele po izčrpanju vseh pravnih sredstev. V obravnavani zadevi pritožnika ustavno pritožbo vlagata zoper sklep Višjega sodišča, s katerim je to razveljavilo prvostopenjsko sodbo in vrnilo zadevo v novo sojenje, v katerem bo sodišče prve stopnje ponovno odločilo o utemeljenosti tožbenega zahtevka. Zoper odločitev sodišča prve stopnje bodo imele stranke nato možnost vložiti pravna sredstva, šele ko bodo v tem postopku izčrpana vsa pravna sredstva, pa tudi ustavno pritožbo. Ustavna pritožba zoper izpodbijani sklep zato ni dovoljena in jo je treba zavreči.
3. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger